
COMISIA JURIDICĂ,

DE DISCIPLINĂ ŞI IMUNITĂŢI

Bucureşti 16.01.2001

Nr. 656

A V I Z

asupra proiectului de Lege pentru aprobarea Ordonanţei de urgenţă nr.241/2000 privind salarizarea cadrelor militare în activitate care îndeplinesc funcţii în afara Ministerului de Interne în organizaţiile internaţionale care acordă asistenţă de specialitate pe teritoriul României.



În conformitate cu prevederile art.86 şi art.102 din Regulamentul Camerei Deputaţilor, Comisia juridică, de disciplină  şi imunităţi a fost sesizată spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă nr.241/2000 privind salarizarea cadrelor militare în activitate care îndeplinesc funcţii în afara Ministerului de Interne în organizaţiile internaţionale care acordă asistenţă de specialitate pe teritoriul României, trimis cu adresa nr.656 din 8 ianuarie 2001, înregistrată sub nr.80/XVIII/11 din 8 ianuarie 2001.



Conform prevederilor art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege menţionat mai sus în şedinţa din 16.01.2001.



Au fost avute în vedere, expunerea de motive şi nota de fundamentare care argumentează caracterul de urgenţă al acestui act normativ precum şi avizul favorabil al Consiliului Legislativ nr.1383/20.11.2000.

În urma dezbaterilor a rezultat necesitatea completării cadrului legislativ actual, al acestor raporturi de muncă, legată de asigurarea promptă a condiţiilor legale necesare pentru  integrarea în Uniunea Europeană.

 Cu majoritate de voturi, membrii comisiei, au hotărât, să avizeze favorabil acest proiect de lege. 

Faţă de obiectul şi conţinutul său, proiectul de lege face parte din categoria legilor ordinare.


  PREŞEDINTE,                               SECRETAR,

          Ionel OLTEANU                       Carmen DUMITRIU

Consilier

 Panoviciu Georgeta

